"गीता सुगीता कर्तव्या किमन्यैः शास्त्रविस्तरैः" इति गीतायाः माहात्म्यम् उक्तम्। सर्ववेदान्तशास्त्रसंग्रहः अयं ग्रन्थः इति भगवत्पादैः गीताभाष्यारम्भे लिखितम्। अस्याः गीताभाष्यव्याख्यानमालायाः अतिदीर्घायाः इदानीमपि अनुवृत्तिः नैकासु भाषासु प्रवर्तते। अत एव भगवद्गीता किञ्चिदधीता इति सुष्ठु कथितम्।
विश्वोपकारकज्ञानखनिः भगवद्गीता इति वक्तुं शक्यते। खनेः अन्तःप्रवेशे बहूनि स्वर्णमण्यादीनि अमूल्यानि वस्तूनि लभ्यन्ते।
प्रकृतोऽयं ग्रन्थः "Thus Spake Krishna" मदुक्तानां पूर्वतनवाक्यानां सत्यतां प्रतिपादयति। एतस्य रचयितारः वयसा, ज्ञानेन, शीलेन च वृद्धाः गणितादिषु पारंगताः यथा; तथैव परंपराप्राप्ते वैदिकशास्त्रीयविषयेष्वपि कूलंकषं पाण्डित्यं लब्धवन्तः आत्मविज्ञानसागररूपायाः गीतायाः सकाशात् नैकानि बहुमूल्य-विषयरत्नानि समुद्धृत्य अस्यां ग्रन्थमालायां संग्रथितवन्तः इति अस्माकं पठितृणां सौभाग्यम् - भाग्योदयः सञ्जातः।
page 66-78 TRADE SLOKAS विशेषरूपेण विश्लेषणरूपम् एवम् अनेके विषयाः इतरव्याख्यातृभिः अस्पृष्टाः लसन्ति।
एवं रीत्या परिशीलने क्रियमाणे इदमेव सुनिश्चितं वक्तुं शक्यते यत् गीताविवरणभूतेषु सर्वेषु ग्रन्थेषु विशिष्टं स्थानं अध्यारोहति अयं ग्रन्थः। ग्रन्थकारस्यास्य इतोऽपि प्रत्युपकारः अन्यः न भवेत् यत् एतस्य पूर्णस्य ग्रन्थस्य पुनः पुनः पठनं कृत्वा गीतास्वादं प्रतिदिनं कुर्युः।
एतान् ग्रन्थामरान् ईदृशप्रखरपण्डितान् प्रणम्य एते इतोऽपि चिरकालं अरोगदृढगात्रप्रतिभा जीवन्तु शरदां शतम् इति भगवन्तं गीताचा अभ्यर्थये।
